Megalakult a vásárhelyi közgyûlés
Továbbra is Almási István, Csorba Mihály és Kószó Péter segíti alpolgármesterként Lázár János munkáját. Az új közgyûlés ünnepélyes alakuló ülésén Vásárhely újjáválasztott vezetõje hangsúlyozta: mindenki polgármestere lesz. A városháza dísztermében egy tût sem lehetett volna leejteni, az elõtérben sokan kivetítõn figyelték az eseményeket.
Nagy érdeklõdés mellett tartotta tegnapi délután alakuló ülését az új vásárhelyi közgyûlés a városháza dísztermében. Feketéné Szemzõ Margit, a helyi választási bizottság elnöke ismertette a szavazás hivatalos végeredményét, majd Lázár János letette a polgármesteri esküt. A város ismét megválasztott vezetõje a képviselõ-testület tagjainak összefogására szeretné építeni a következõ négy esztendõ várospolitikáját – derült ki programbeszédébõl.
Lázár János hangsúlyozta, 16 év után elõször történt meg, hogy valamennyi választókerületben a jobboldali induló nyert. Véleménye szerint az igazságra, az összefogásra, a felelõsségvállalásra, a városépítésre és a bizalomra szavaztak az emberek, elutasítva a hazugságot, a gyûlölködést, a széthúzást. A polgármester hangsúlyozta, tanult az elõzõ ciklusban elkövetett hibáiból, és ez idõ alatt megszerzett tapasztalataiból. Minden vásárhelyi polgármestere kíván lenni, összefogva a helybelieket, kezet nyújtva a jobb- és a baloldali erõknek, azért, hogy ne külön-külön zászló, hanem Vásárhely lobogója alatt dolgozzanak. Célja az élhetõ, mindenki számára szerethetõ, összetartó város, Vásárhely építése. Városvezetõi munkájában támaszkodik egykori politikuselõdjei, Takács Ferenc szociáldemokrata képviselõ és Soós István polgármester eszmei hagyományaira is.
A közgyûlés az elõzõ ciklusnál kevesebb, hat bizottsággal dolgozik, ebbõl kettõ tagjait most meg is választották. Havasi Katalin lett az ügyrendi-mandátumvizsgáló bizottság elnöke, tagjai: Tóthné Kecskeméti Katalin, Hegedûs Zoltán és Takács Róbert. Hegedûs Zoltán elnökletével mûködik az új pénzügyi-gazdasági bizottság, melynek tagjai: Grezsa István, Fekete Ferenc, Rárósi Imre, Tóth Sándorné és Kiss László. Lázár János nem kívánt változtatni a bevált csapaton: a közgyûlés pedig a polgármester javaslatát elfogadva, titkos szavazással ismét alpolgármesternek választotta Almási Istvánt (21 szavazat), Csorba Mihályt (23 szavazat), és Kószó Pétert (21 szavazat). A polgármester havi illetményét a testület 518 ezer 880 forintban állapította meg, s költségtérítésként 155 ezer 664 forintot szavazott meg számára. Ez utóbbiról Lázár János azonnal lemondott. Az alpolgármesterek fejenként havonta 515 ezer 200 forint bért és 103 ezer 40 forint költségtérítést kapnak.
Az alakuló ülést a város elsõ embere nem sokkal délután hat óra elõtt megszakította azzal, hogy a testület csütörtökön reggel 8 órától folytatja munkáját.